Source: https://beta.e-justice.europa.eu/280/SL/online_processing_of_cases_and_ecommunication_with_courts?action=printAll&clang=&useContId=74256
Timestamp: 2019-10-18 17:31:06+00:00

Document:
Avtomatizirana obdelava - Belgija
Avtomatizirana obdelava - Češka
Da, na Češkem se lahko vsak zahtevek vloži elektronsko.
Zahtevki se lahko pošljejo (a) po elektronski pošti s kvalificiranim elektronskim podpisom ali (b) v digitalni poštni predal, tj. posebno elektronsko odložišče, namenjeno dostavljanju aktov javnemu organu in njihovemu izvajanju. Ti postopki so enakovredni standardnim pisnim postopkom. Zahtevek se lahko vloži tudi po običajni elektronski pošti brez kvalificiranega elektronskega podpisa, vendar je treba nato v treh dneh predložiti enako besedilo v standardni pisni obliki ali na enega od načinov, opisanih v točkah (a) in (b) zgoraj. Podrobnosti vseh teh postopkov so pojasnjene v odgovoru na vprašanje 6.
Zahtevek se lahko za vse zadeve izda z elektronskimi sredstvi. Elektronski plačilni nalog se lahko izda le elektronsko.
Postopek za elektronski plačilni nalog je poseben skrajšani postopek. Tožnik vloži zahtevek na elektronskem obrazcu, ki ga izpolni na spletišču ePodatelna na naslovu http://epodatelna.justice.cz/, in ga podpiše s kvalificiranim elektronskim podpisom. Terja lahko znesek do 1 milijona CZK, pri čemer je treba za izdajo elektronskega plačilnega naloga zadostiti pogojem, kot sta pravilno izpolnjen obrazec in plačana sodna taksa. Če so vsi pogoji izpolnjeni, lahko sodišče izda elektronski plačilni nalog. Z njim tožencu odredi, naj v 15 dneh od prejema plača zahtevani znesek in stroške postopka ali vloži pritožbo pri sodišču, ki je izdalo nalog. Elektronski plačilni nalog, zoper katerega pritožba ni bila vložena, ima učinek pravnomočne sodbe. Če se kateri koli od tožencev pritoži v roku, se elektronski plačilni nalog v celoti prekliče, sodišče pa odredi obravnavo.
Elektronski zahtevek se lahko izda kadar koli.
V primeru vložitve zahtevka po elektronski pošti s kvalificiranim elektronskim podpisom se lahko uporabi spletišče ePodatelna na naslovu http://epodatelna.justice.cz/ (čeprav je na voljo samo v češčini). Zahtevek se lahko pošlje tudi na e-naslov sodnega tajništva ustreznega sodišča. E-naslove sodnih tajništev je mogoče najti na spletišču http://portal.justice.cz/Justice2/Uvod/Soudy.aspx.
Če se zahtevek pošlje v digitalni poštni predal sodišča, je mogoče identifikatorje digitalnih poštnih predalov zadevnega sodišča najti na portalu javne uprave, in sicer na seznamu imetnikov digitalnih poštnih predalov ( http://seznam.gov.cz/) v razdelku „Organi državne uprave“ ali na spletišču ministrstva za pravosodje na naslovu https://www.justice.cz/ pri kontaktnih podatkih za posamezna sodišča.
Na splošno se lahko transakcije izvedejo v kateri koli obliki, razen če je za nekatere akte zakonsko določena posebna oblika. Pomembneje je, da so vloženi zahtevki razumljivi in jasni.
Pri nekaterih elektronskih postopkih lahko tožnike omejujejo tehnični parametri, ki se uporabljajo za različna komunikacijska sredstva. Tako je pri uporabi portala ePodatelna na naslovu http://epodatelna.justice.cz/ (glej vprašanja 2, 3 in 6) največja dovoljena velikost vseh prilog omejena na 10 MB, sprejemljive oblike dokumenta pa so pdf, rtf, xls, doc in txt. Prav tako je na 10 MB omejena velikost sporočil, ki se pošiljajo v digitalne poštne predale, pri čemer so sprejemljive oblike za podatkovna sporočila pdf, PDF/A, xml (če ustreza javno dostopni shemi XSD, ki jo objavi prejemnik podatkovnega sporočila), fo/zfo, html/htm, odt, ods, odp, txt, rtf, doc/docx, xls/xslx, ppt/pptx, jpg/jpeg/jfif, png, tif/tiff, gif, mpeg1/mpeg2, wav, mp2/mp3, isdoc/isdocx, edi, dwg, shp/dbf/shx/prj/qix/sbn/sbx, dgn in gml/gfs/xsd. Za vložitev zahtevkov, poslanih na e-naslov, je treba uporabiti obliko HTML, NAVADNO BESEDILO s kodiranim besedilom – ISO-8559-2, ISO-8559-1 (LATIN-1), Unicode ali UTF-8. Velikost e-sporočila, vključno s prilogami, je omejena na 5 MB. Podprti operacijski sistemi so: Windows 98, Windows 2000, Windows 2003, Windows XP, Windows Vista (pri operacijskem sistemu Windows Vista je bila ugotovljena težava z določeno strojno opremo za shranjevanje kvalificiranih elektronskih potrdil (npr. bralnik pametnih kartic SCR3320), saj s tem bralnikom za zdaj ni mogoče podpisati ali poslati nobene elektronske vložitve – vložitev je mogoče podpisati in poslati, če je datoteka pfx (p12) določena v javanskem programčku in je vneseno geslo za zasebni ključ). Tožnik, ki se odloči za uporabo portala ePodatelna ali digitalnega poštnega predala, lahko informacije poišče v navodilih in priročniku za uporabo na ustreznih spletnih straneh.
Sodišča in sodni izvršitelji ravnajo v skladu z zakonodajo, s katero se ureja varstvo osebnih podatkov (zlasti zakon št. 101/2000 Zb. o varstvu osebnih podatkov), in drugimi ustreznimi pravnimi predpisi.
Za vložitev zahtevka v običajnem civilnem postopku se lahko uporabijo trije različni elektronski postopki:
Prvič, zahtevek se lahko vloži po elektronski pošti s kvalificiranim elektronskim podpisom. Kvalificirani elektronski podpis je opredeljen v členu 11 zakona št. 227/2000 Zb. o elektronskih podpisih, in sicer je (a) podpis, overjen s kvalificiranim potrdilom, ki ga izda akreditirani češki ponudnik storitev certificiranja in vsebuje informacije, ki omogočajo nedvoumno potrditev identitete podpisnika (seznam akreditiranih ponudnikov na Češkem je na voljo na spletišču češkega ministrstva za notranje zadeve na naslovu http://www.mvcr.cz/clanek/prehled-udelenych-akreditaci.aspx), ali (b) elektronski podpis, overjen s kvalificiranim potrdilom, ki ga izda ponudnik storitev certificiranja s sedežem zunaj ozemlja Češke, pri čemer se kvalificirano potrdilo izda v okviru storitev, navedenih na seznamu zanesljivih storitev certificiranja, in sicer kot storitev, za katero je ponudnik storitev certificiranja akreditiran, da jo izvaja, ali kot storitev, katere izvajanje se nadzoruje v skladu z zadevno zakonodajo EU. Ta vrsta vložitve je enakovredna standardni pisni obliki. Tožnik, ki želi tako vložiti zahtevek, naj obišče spletišče ePodatelna na naslovu http://epodatelna.justice.cz/. Zahtevek se lahko pošlje tudi na e-naslov sodnega tajništva ustreznega sodišča. E-naslove sodnih tajništev je mogoče najti na spletišču http://portal.justice.cz/Justice2/Uvod/Soudy.aspx pri kontaktnih podatkih za posamezna sodišča.
Drugič, uporabi se lahko digitalni poštni predal, to je posebno elektronsko odložišče, namenjeno dostavljanju aktov javnemu organu na Češkem in njihovemu izvajanju. Digitalne poštne predale ureja zlasti zakon št. 300/2008 Zb. o elektronskih dejanjih in odobrenih pretvorbah dokumentov. Ta vrsta vložitve je enakovredna standardni pisni obliki. Podrobnosti o sistemu digitalnih poštnih predalov je mogoče najti na spletišču http://www.datoveschranky.info/, uporabniki pa lahko do računa dostopajo prek spletišča https://www.mojedatovaschranka.cz/. Vsa sodišča uporabljajo digitalne poštne predale. Identifikatorje digitalnih poštnih predalov za posamezna sodišča je mogoče najti na portalu javne uprave, in sicer na seznamu imetnikov digitalnih poštnih predalov ( http://seznam.gov.cz/) v razdelku „Organi državne uprave“ ali na spletišču ministrstva za pravosodje na naslovu https://www.justice.cz/ pri kontaktnih podatkih za posamezna sodišča.
Tretjič, zahtevek se lahko vloži tudi s preprostim elektronskim sporočilom brez overjenega podpisa. Vendar je treba pri tej vrsti vložitve v treh dneh predložiti enako besedilo v standardni pisni obliki ali na enega od zgoraj opisanih načinov, sicer sodišče vložitve ne upošteva (člen 42 zakonika o civilnem postopku).
Da, za sodni postopek je treba plačati takso. Tožnik lahko takso, določeno na podlagi lestvice taks, poravna z nakazilom na račun zadevnega sodišča, odprt pri češki narodni banki, ali s koleki, če taksa ne znaša več kot 5 000 CZK. Če taksa ob vložitvi zahtevka ni poravnana, sodišče tožnika pozove k njenemu plačilu, določi rok in tožnika obvesti o posledicah neplačila. Ob izteku roka se postopek prekine.
Takse in način njihovega plačila se v postopkih, ki se začnejo z elektronskimi vložitvami, ne razlikujejo od načina plačila v postopkih, ki se začnejo po običajni poti. Izjema je postopek za elektronski plačilni nalog, pri katerem je sodna taksa nekoliko nižja kot pri običajnem civilnem postopku.
Da. Vložitev prek interneta je mogoče umakniti enako kot običajno vložitev. Umakniti jo je mogoče elektronsko ali po običajni poti.
Tožnik lahko zahtevek v celoti ali delno umakne, dokler odločba sodišča ni pravnomočna. Če se zahtevek umakne, sodišče postopek prekine popolnoma ali v delu, ki se nanaša na delno umaknjeni zahtevek. Če se zahtevek za začetek postopka umakne, ko sodišče že odloči o zadevi, vendar odločba še ni pravnomočna, sodišče v okviru umaknjenega zahtevka odloči tudi glede preklica odločbe. Če se druge stranke utemeljeno ne strinjajo z umikom zahtevka, sodišče odloči, da umik zahtevka ni uspešen, razen v nekaterih posebnih postopkih (člen 96 zakonika o civilnem postopku).
Toženec lahko komunicira prek interneta, vendar to ni obvezno.
Če se toženec odzove na elektronski plačilni nalog v zakonskem roku, se elektronski plačilni nalog v celoti prekliče, sodišče pa odredi obravnavo, sodni postopek pa se nadaljuje po običajni poti, tj. kot standardni civilni sodni postopek na prvi stopnji.
Če se toženec na elektronski plačilni nalog ne odzove v zakonskem roku, ta nalog postane pravnomočna sodba.
Dokumenti se lahko sodišču vročijo elektronsko za katero koli vrsto postopka. Tehnične podrobnosti so pojasnjene v odgovoru na vprašanje 4.
Sodišče sodne akte vroči prek digitalnih poštnih predalov subjektov, ki so jih ustvarili. Za več informacij o digitalnih poštnih predalih glej odgovor na vprašanje 6.
Sodišče lahko dokumente in sodbe vroča tudi po elektronski pošti s kvalificiranim podpisom na e-naslov, ki ga je naslovnik sporočil sodišču, če je naslovnik zahteval, naj mu sodišče pisanja vroča na ta način, ali je s tem soglašal in če je opredelil akreditiranega ponudnika storitev certificiranja, ki je izdal njegovo kvalificirano potrdilo in v zvezi z njim vodi evidenco, ali pa je predložil svoje veljavno kvalificirano potrdilo. Za podrobnosti o kvalificiranih potrdilih glej odgovor na vprašanje 6. Da je vročitev uspešna, mora naslovnik s podatkovnim sporočilom, podpisanim z overjenim elektronskim podpisom, potrditi prejem dokumenta v treh dneh od datuma pošiljanja (npr. na e-naslov zadevnega sodišča).
Sodne odločbe se vročijo prek digitalnih poštnih predalov subjektov, ki so jih ustvarili. Za več informacij o digitalnih poštnih predalih glej odgovor na vprašanje 6.
Sodne odločbe se lahko vročijo tudi po elektronski pošti s kvalificiranim podpisom na e-naslov, ki ga je naslovnik sporočil sodišču, če je naslovnik zahteval, naj mu sodišče vroča pisanja na ta način, ali je s tem soglašal in če je opredelil akreditiranega ponudnika storitev certificiranja, ki je izdal njegovo kvalificirano potrdilo in v zvezi z njim vodi evidenco, ali pa je predložil svoje veljavno kvalificirano potrdilo. Za podrobnosti o kvalificiranih potrdilih glej odgovor na vprašanje 6. Da je vročitev uspešna, mora naslovnik s podatkovnim sporočilom, podpisanim z overjenim elektronskim podpisom, potrditi prejem dokumenta v treh dneh od datuma pošiljanja (npr. na e-naslov zadevnega sodišča).
Da, pritožba se lahko vloži elektronsko, in sicer enako kot zahtevek. Glej vprašanje 6.
Da, postopek izvršbe se lahko začne elektronsko, enako kot zahtevek.
Kadar se tožnik odloči za izterjavo plačila po sodnem izvršitelju, se smiselno uporablja odgovor na vprašanje 6. Seznam sodnih izvršiteljev ter njihovih e-naslovov in identifikatorjev digitalnih poštnih predalov je mogoče najti na spletišču http://www.ekcr.cz/.
Pri sodni izvršbi se je mogoče sklicevati na odgovor na vprašanje 6
Češke sodne službe na poizvedbe strank in njihovih pravnih zastopnikov glede statusa njihovih zadev na splošno odgovarjajo po elektronski pošti ali telefonu.
Osnovne informacije o zadevah, ki so se zgodile med postopkom (brez osebnih podatkov), so na voljo tudi prek spleta na spletišču InfoSoud na naslovu http://infosoud.justice.cz/InfoSoud/public/search.jsp (na voljo samo v češčini). Informacije o prihodnjih postopkih so na voljo na spletišču InfoJednání na naslovu http://infojednani.justice.cz/InfoSoud/public/searchJednani.jsp. Za dostop do sistema je treba vnesti ime sodišča in opravilno številko zadeve.
Avtomatizirana obdelava - Irska
Da, prek interneta je mogoče sprožiti določene postopke, tj. tiste, ki se nanašajo na spore majhne vrednosti.
Tožniki v sporih majhne vrednosti (tj. kadar zahtevek ne presega 2 000 EUR) se lahko odločijo za elektronsko obravnavo zahtevka. Postopek v sporu majhne vrednosti je alternativna metoda za sprožitev in vodenje civilnega postopka, ki se nanaša na spor majhne vrednosti. To storitev zagotavljajo uradi okrožnih sodišč, da bi se potrošniški zahtevki obravnavali poceni brez sodelovanja odvetnika.
Storitev je vedno na razpolago.
Ne, določeno je le, da podrobnosti o zahtevku ne smejo presegati 1 500 besed.
Podatki so zavarovani z uporabo požarnih zidov, tehnologije SSL (Secure Socket Layer) za komunikacije, sistema za zaznavanje vdorov na gostujočem spletišču, ukrepov za varnost uporabniškega računa itd.
Sodne takse v postopkih v sporih majhne vrednosti se plačajo s kreditno ali debetno kartico, taksa (v letu 2012 je znašala 25 EUR) pa je enaka za elektronske in neelektronske postopke v sporih majhne vrednosti.
Da. Če zahtevek še ni uvrščen na dnevni red sodišča, se njegov umik lahko zahteva z elektronskim sporočilom registratorju za spore majhne vrednosti (Small Claims Registrar).
Da, toženec lahko odgovori prek interneta.
Registrator za spore majhne vrednosti si mora po najboljših močeh prizadevati za poravnavo zahtevka, preden se zahtevek uvrsti na dnevni red obravnav pred sodnikom.
Zahtevek se obravnava kot nesporni zahtevek in tožnik lahko predlaga izdajo zamudne sodbe.
Ne, dokumentov sodišču ni mogoče predložiti v elektronski obliki.
Stranke v postopku imajo na spletu vpogled v status svojega zahtevka.
Avtomatizirana obdelava - Španija
Avtomatizirana obdelava - Ciper
Avtomatizirana obdelava - Latvija
V Latviji ni posebnega okvira za začetek postopka in vložitev civilne tožbe prek spleta. Posebnega avtomatiziranega postopka ali spletne strani za izvedbo takih postopkov v elektronskem okolju ni.
Elektronski dokumenti se lahko pošljejo prek spleta.
Posebnega avtomatiziranega postopka ali spletne strani za izvedbo takih postopkov v elektronskem okolju ni.
V Latviji je mogoče pošiljati elektronske dokumente.
V skladu z Direktivo Evropskega parlamenta in Sveta 1999/93/ES z dne 13. decembra 1999 o okviru Skupnosti za elektronski podpis so sodišča dolžna sprejeti elektronsko podpisane dokumente.
V latvijski zakonodaji o elektronskih dokumentih, tj. zakonu o elektronskih dokumentih, je navedeno, da morajo elektronski dokumenti za namene avtentifikacije vsebovati podatke o avtentifikaciji dokumenta in identiteto podpisnika; poleg tega mora biti dokument podpisan z varnim elektronskim podpisom, da se šteje, da ga je podpisala ustrezna oseba. Pri uporabi elektronskih dokumentov varnost podatkov zagotavljajo ponudniki storitev varnega elektronskega podpisa v skladu z določbami zakona o elektronskih dokumentih in pravili o varstvu osebnih podatkov v Latviji. Oseba mora dati posebno soglasje za korespondenco s sodiščem z uporabo elektronskega podpisa. To pomeni, da bo sodišče pošiljalo dokumente, ki jih je sestavilo, v elektronski obliki.
Dodati je treba, da se lahko z dokumenti, ki so bili potrjeni z varnim elektronskim podpisom, vložijo vsi zahtevki, razen če je z zakonom določen poseben postopek za začetek postopka. Postopek za izmenjavo elektronskih dokumentov se ne uporablja za nekatere vrste pogodb v zvezi z nepremičninami, družinskim in dednim pravom ter nekatere vrste garancijskih pogodb.
V zakonodaji je včasih določeno, da je dokument pravno veljaven le, če ne le izpolnjuje druge zahteve, ampak je tudi opremljen z žigom: v primeru elektronskega dokumenta je ta zahteva izpolnjena, če je ta dokument opremljen z varnim elektronskim podpisom in časovnim žigom ali samo elektronskim podpisom, če so se stranke pisno dogovorile, da se lahko elektronski dokumenti podpisujejo z elektronskim podpisom v skladu s postopki, določenimi v zakonu o elektronskih dokumentih.
Posebna spletna stran za izvedbo takih postopkov v elektronskem okolju na podlagi enotnega postopka ne obstaja.
Sodne listine se lahko vročajo elektronsko, če je vložnik v vlogi navedel, da je za korespondenco s sodiščem pripravljen uporabljati elektronsko in drugo pošto.
Sodne listine, vključno s sodnimi odločbami, se lahko vročajo elektronsko, če je vložnik v vlogi navedel, da je za korespondenco s sodiščem pripravljen uporabljati elektronsko in drugo pošto.
Oseba mora dati posebno soglasje za korespondenco s sodiščem z uporabo elektronskega podpisa. To pomeni, da bo sodišče pošiljalo dokumente, ki jih je sestavilo, v elektronski obliki.
Oseba lahko za korespondenco s sodnim izvršiteljem uporablja elektronsko podpisane dokumente.
Posebna spletna stran za izvedbo takih postopkov v elektronskem okolju na podlagi enotnega postopka ne obstaja. Potek zadeve je mogoče spremljati prek spletnega portala sodišč, na katerem so na voljo javno dostopne informacije.
Stranke v zadevi lahko na portalu sodišč http://www.tiesas.lv/, rubrika Manas lietas („Moje zadeve“), poslušajo zvočni posnetek sodne obravnave, če je sodišče naložilo zvočno datoteko v informacijski sistem sodišča: ko so datoteke naložene v informacijski sistem sodišča in so podatki sinhronizirani, se vsakih 24 ur prenesejo v mehanizem za širjenje podatkov na portalu http://www.tiesas.lv/. Ko se uporabnik registrira na portalu, lahko dostopa le do informacij o zadevah, v katerih je registriran kot stranka, in v takih primerih lahko odpre in posluša zvočne datoteke, dodane dokumentom v zadevi. Stranka v zadevi lahko do rubrike Manas lietas („Moje zadeve“) na portalu http://www.tiesas.lv/ dostopa z e-podpisom ali elektronsko identifikacijsko kartico ali tako, da pri sodni upravi (Tiesu administrācija) vloži prošnjo za odobritev pravic do dostopa.
Avtomatizirana obdelava - Litva
Od 1. julija 2013 je mogoče civilne zahtevke vlagati elektronsko prek informacijskega sistema litovskih sodišč (LITEKO), ki je dostopen prek podsistema javnih elektronskih storitev (PES) na naslovu http://www.teismai.lt/en/ in https://www.epaslaugos.lt/portal/en, tako da se izbere povezava do portala elektronskih storitev litovskih sodišč.
Elektronsko je mogoče vložiti različne zahtevke v civilnih postopkih ali pritožbe zoper posamezne akte ter vloge v upravnih postopkih. Elektronske dokumente je mogoče pri sodišču vložiti v zvezi z novimi in obstoječimi spisi v papirni obliki. Kadar se elektronski dokument vlaga v zvezi z obstoječim spisom v papirni obliki, mora vložnik predložiti tudi zahtevano število kopij v papirni obliki (ena kopija se doda v spis v papirni obliki, po ena kopija pa se pošlje vsaki stranki v postopku; kopije strankam pošlje sodišče).
Od 1. januarja 2014 se v civilnih zadevah, ki jih obravnavajo okrožna sodišča in se nanašajo na izdajo sodnih odločb, za katere je bila vloga za začetek sodnega postopka 1. julija 2013 ali po tem datumu vložena z informacijsko in elektronsko komunikacijsko tehnologijo, uporablja izključno elektronska oblika;
1.2. enako velja v civilnih zadevah, ki jih obravnavajo okrožna sodišča in za katera je bilo procesno pisanje, na katerem temelji sodni postopek, 1. januarja 2014 ali po tem datumu vloženo z informacijsko in elektronsko komunikacijsko tehnologijo;
1.3. enako velja v civilnih zadevah, ki jih obravnavajo regionalna sodišča kot sodišča prve stopnje, in upravnih zadevah, ki jih na prvi stopnji obravnavajo upravna sodišča in za katere je bilo procesno pisanje, na katerem temelji sodni postopek, 1. julija 2013 ali po tem datumu vloženo z informacijsko in elektronsko komunikacijsko tehnologijo;
1.4. enako velja tudi v vseh postopkih pred sodišči splošne pristojnosti in specializiranimi sodišči, ki obravnavajo pritožbene ali kasacijske zadeve na podlagi pritožb, ki so bile vložene 1. januarja 2014 ali po tem datumu, zoper sodbe ali odločbe v zadevah, ki so bile obravnavane izključno v elektronski obliki.
Procesna pisanja se lahko predložijo z izpolnitvijo predlog, dostopnih na podsistemu javnih elektronskih storitev informacijskega sistema litovskih sodišč, ali z naložitvijo obstoječih pisanj v oblikah zapisov, ki jih sistem podpira: oblike zapisov besedilnih dokumentov: doc, docx, odt, rtf, txt; oblike zapisov preglednic: xls, xlsx, ods; oblike zapisov za predstavitve: ppt, pptx, ppsx, odp; slike in besedila v obliki zapisa vektorske grafike: pdf, application/pdf, ADOC; slike v matrični obliki zapisa: tif, tiff, jpg, jpeg, jfif, png, gif, bmp; video oblike zapisov: avi, mpg, 3gp, 3g2, asf, asx, swx, swf, flv, vob, wmv, mov, rm.; zvočne oblike zapisov: wav, aif, mp3, mid, wma, flac, aac.
Elektronski podatki, ki se nanašajo na sodne postopke, se obdelujejo, obravnavajo in shranjujejo z informacijsko in elektronsko komunikacijsko tehnologijo v skladu z ureditvijo, ki jo določi sodni svet (Teisėjų taryba), potrdi pa glavni litovski arhivar (Lietuvos vyriausiasis archyvaras).
Dostop do portala elektronskih storitev je mogoč z orodji, ki so na voljo na portalu e-uprave: z elektronskim bančništvom, osebno izkaznico ali elektronskim podpisom. Sistem ima tudi funkcijo časovni žig.
Prebivalci, ki vlagajo elektronske dokumente, imajo 25-odstotni popust pri plačilu sodne takse; procesnih pisanj jim ni treba natisniti ali jih poslati sodišču po pošti, za izvedbo plačila jim ni treba na banke niti jim ni treba predložiti dokazila o plačilu.
Za zahtevke, vložene prek spleta, veljajo enaka pravila o civilnem postopku kot za običajne zahtevke. Člen 139(1) zakonika o civilnem postopku (Civilinio proceso kodeksas) določa, da lahko tožnik umakne zahtevek, dokler sodišče izvoda zahtevka ne pošlje tožencu. Pozneje se lahko zahtevek umakne le, če se toženec strinja in se zahtevek umakne, preden o njem odloči sodišče prve stopnje. Dokler zahtevek ni registriran, ga je mogoče umakniti tako, da se preprosto izbriše. Po registraciji pa ga je mogoče umakniti iz sistema le z vložitvijo vloge za umik.
Pri sodišču je mogoče vložiti dokumente v papirni obliki in elektronske dokumente.
Uporaba elektronske komunikacije med civilnim postopkom ne vpliva na pravila o civilnem postopku.
Elektronski dokumenti se lahko vložijo v zvezi z obstoječimi spisi v papirni obliki in elektronskimi spisi.
Elektronsko se lahko obravnavajo zadeve, ki se nanašajo na izdajo sodne odločbe, druge zadeve, ki jih opredeli sodni svet, in informacije v zvezi s sodnimi postopki. Kadar se ustvari elektronski spis, se vse informacije, ki jih sodišče prejme ali pošlje v papirni obliki, digitalizirajo, natisnjeni dokumenti pa se obdelujejo, shranjujejo in uničijo v skladu z ureditvijo, ki jo določi sodni svet, potrdi pa glavni litovski arhivar.
Da, v civilnih in upravnih postopkih se pritožba lahko vloži prek spleta. Sodne odločbe se lahko dostavijo elektronsko in na drug način, določen v posameznem zakonu.
Sprememba zakonika o civilnem postopku, ki se nanaša na uporabo informacijske in elektronske komunikacijske tehnologije pri dejavnostih sodnih izvršiteljev, je začela veljati 1. julija 2013, vendar se možnost začetka postopka izvršbe prek spleta še ne uporablja. Elektronski informacijski sistem za sodne izvršitelje bi moral začeti delovati aprila 2015.
Od 1. julija 2013 lahko odvetniki in njihovi pomočniki prejemajo procesna pisanja sodišča s sredstvi elektronske komunikacije.
Avtomatizirana obdelava - Luksemburg
Ne, v skladu z luksemburškim pravom morajo biti vse vloge za začetek sodnega postopka napisane na papirju.
Ne, odvisno od primera jih mora bodisi vročiti sodni izvršitelj (osebno ali po pošti) bodisi poslati sodni tajnik (po pošti).
Ne, stranke so o sodnih odločbah obveščene po svojih odvetnikih. Praviloma je tako obveščanje opravljeno, ko sodni tajnik odločbo odloži v „predalček“ (francosko case) zadevne odvetniške pisarne. Vse odvetniške pisarne imajo „predalček“, tj. poštni nabiralnik s ključavnico, v sodnem kompleksu Cité Judiciaire. Strankam se odločbe pošljejo neposredno po pošti.
Avtomatizirana obdelava - Malta
Ne. Vse vloge v sodnem postopku je treba osebno vložiti v tajništvu sodišča.
Avtomatizirana obdelava - Nizozemska
Upravni sodni postopek je mogoče začeti elektronsko pri službi za digitalne storitve za upravno pravo (Digitaal loket bestuursrecht), pri čemer lahko skrbniki/prejemniki pri kantonski službi za digitalne storitve (Digitaal loket kanton) elektronsko predložijo računovodske izkaze in potrdila o izpolnitvi obveznosti ( http://www.rechtspraak.nl/).
Avtomatizirana obdelava - Avstrija
Da, sodni postopek se lahko začne prek spleta prek avstrijske platforme za e-pravosodje (ERV). Vendar se je za to treba registrirati pri eni od več klirinških hiš, prek katere se podatki posredujejo sodnemu sistemu. Registracija ni brezplačna. Vsak mesec je treba plačati osnovno takso v višini približno 20,00 EUR, poleg tega se za vsak prenos plača taksa v višini približno 0,30 EUR. Priporočeno pismo v Avstriji stane približno 3,00 EUR.
Poleg tega je za prenose na voljo tudi brezplačna storitev prenosa z uporabo državljanske kartice. Vendar v nasprotju z avstrijsko platformo za e-pravosodje zagotavlja samo enosmerno storitev.
Avstrijska platforma za e-pravosodje omogoča elektronsko komunikacijo med sodišči in državnimi tožilstvi na eni strani ter strankami na drugi strani na enak način kot v papirni obliki. Uporabi se lahko za vse vrste postopkov. Postopki, ki bi jih bilo treba začeti izključno prek spleta, ne obstajajo.
Storitev je na voljo 24 ur na dan 7 dni v tednu.
Razloge za tožbo in vse procesne podatke, ki jih je treba navesti v tožbi, je treba predložiti v predpisani strukturi XML (ali kot prilogo PDF k tej strukturi).
Prenos podatkov prek avstrijske platforme za e-pravosodje je zavarovan s protokolom https. Za avtentifikacijo vseh udeleženih strank se uporabljajo potrdila. Komunikacija med strežniki prav tako temelji na potrdilih. Dodatna varnost je zagotovljena z zahtevo po registraciji uporabnikov na dostopni točki (glej točko 1 zgoraj).
Glej točko 5 zgoraj (potrdila). Elektronski podpisi niso potrebni. Osrednja storitev časovnega žiga je na voljo samo za vpise v zemljiško knjigo. S tem se potrdi prejem veljavne vloge.
Plačilo sodne takse za elektronski prenos se izvede z neposredno bremenitvijo. Na splošno so takse za začetek postopka prek spleta enake kot za postopek, ki se začne z vlogami na papirju. V nekaterih primerih se pri elektronski predložitvi obračuna popust.
Med elektronskim in neelektronskim postopkom ni razlike. Pravila civilnega procesnega prava se uporabljajo enako za postopek, ki poteka prek avstrijske platforme za e-pravosodje. Tožbe se lahko, tudi če niso bile vložene elektronsko, umaknejo elektronsko.
Da, splet se lahko uporablja za odgovore na tožbe, vložitev pritožb itd. Uporaba avstrijske platforme za e-pravosodje na splošno ni obvezna, vendar pa jo morajo uporabljati odvetniki, notarji, banke, zavarovalnice, skladi za socialno varnost, zvezna finančna agencija (Finanzprokuratur) in odvetniške zbornice.
Pravila civilnega procesnega prava se uporabljajo enako za postopek, ki poteka prek spleta.
Da, vse vrste dokumentov se lahko sodišču predložijo prek avstrijske platforme za e-pravosodje. Originalne listine se lahko elektronsko predložijo celo v zemljiškoknjižnih postopkih in postopkih vpisa v sodni register.
Da, prek avstrijske platforme za e-pravosodje.
Da, stranke in njihovi pravni zastopniki si lahko spis v zadevi v vseh civilnih in izvršilnih postopkih prek spleta ogledajo prek klirinških hiš, vendar samo v svojih zadevah. Pravice do vpogleda se preverijo na podlagi enkratne naslovne kode, dodeljene vsaki osebi s pravicami do vpogleda.
Zadnja posodobitev: 21/09/2018
Avtomatizirana obdelava - Poljska
Tako imenovani elektronski postopek za plačilni nalog (elektroniczne postępowanie upominawcze, EPU) je mogoče začeti prek spleta. Prva faza tega postopka se izvede brez sodelovanja dolžnika. Dolžnik lahko odgovori šele, ko je bil izdan plačilni nalog in ko mu je bil ta tudi vročen.
Elektronski postopek za plačilni nalog se lahko začne v zadevah, ki se nanašajo na denarne zahtevke, in sicer ne glede na vrednost spornega predmeta.
V elektronskem postopku za plačilni nalog je mogoče tožbeni zahtevek pri elektronskem sodišču (e-sąd) vložiti kadar koli.
Posebna programska oprema, zasnovana za elektronsko sodišče, samodejno pretvori besedilno datoteko, ki vsebuje tožbeni zahtevek, v obliko zapisa in podatkovno strukturo, ki se zahteva pri elektronskem sodišču.
Podatki so zavarovani s številnimi naprednimi rešitvami informacijske tehnologije, vključno s sistemom CAPTCHA (Completely Automated Public Turing test to tell Computers and Humans Apart – popolnoma avtomatiziran javni Turingov test za razlikovanje računalnikov in ljudi). Sistem CAPTCHA je vrsta tehnologije, ki se uporablja kot varnostna funkcija spletišča in omogoča prenos le tistih podatkov, ki jih vnesejo ljudje. V tem primeru sistem CAPTCHA preprečuje, da bi stroji na spletnem portalu ustvarjali račune. To preverja tako, da mora uporabnik s slike prepisati besedilo. Besedilo na sliki je namenoma izkrivljeno, da ga ni mogoče prebrati s tehnologijo OCR (Optical Character Recognition – optično prepoznavanje znakov, tj. več tehnologij ali vrst programske opreme, ki se uporabljajo za prepoznavanje znakov in celotnega besedila v grafični datoteki v obliki rastra), ljudem pa je še vedno dovolj berljivo. Kodo s slike je treba prepisati v ustrezno polje z velikimi ali malimi črkami.
V elektronskem postopku za plačilni nalog je treba tožbene zahtevke in vloge podpisati z elektronskim podpisom. Uporabijo se lahko naslednje vrste podpisov:
(a) navaden elektronski podpis, ki ga je mogoče brezplačno dobiti na spletišču EPU. Pred tem je treba ustvariti račun. Ko je račun aktiviran, je treba zahtevati izdajo potrdila, ki ga izda središče EPU za izdajo potrdil, nato pa počakati na obvestilo, da je bilo potrdilo izdano (približno dve uri). Nato je treba potrdilo naložiti s spleta. Za pravilno namestitev potrdila v operacijski sistem je potrebno geslo potrdila, ki se pošlje po e-pošti. Če uporabnik potrdilo po naložitvi izgubi, mora predložiti novo vlogo za potrdilo. Navaden elektronski podpis je mogoče uporabljati le v elektronskih postopkih. Potrdilo za navaden elektronski podpis velja eno leto;
(b) kvalificirani elektronski podpis, ki se potrdi z veljavnim kvalificiranim potrdilom. Kvalificirani elektronski podpis lahko uporabniki po registraciji uporabniškega računa samodejno uporabljajo, vendar pa morajo sami prej pridobiti kvalificirani elektronski podpis.
Sodno takso je mogoče v elektronskem postopku za plačilni nalog plačati le elektronsko prek ponudnika plačilnih storitev. Taksa znaša eno četrtino takse, ki se plača v tradicionalnem postopku za plačilni nalog.
V elektronskem postopku za plačilni nalog lahko tožnik umakne tožbeni zahtevek, dokler se postopek ni končal s končno odločbo. V ta namen je treba predložiti vlogo. Vloga mora vsebovati tožnikovo izjavo o umiku zahtevka in številko njegovega bančnega računa. Tožnik lahko tožbeni zahtevek umakne v celoti – v tem primeru se odpove pravnemu varstvu vseh zahtevkov, navedenih v tožbenem zahtevku (v njihovem celotnem znesku). Tožbeni zahtevek je mogoče umakniti tudi le delno, kar se imenuje delni umik zahtevka. Ob umiku tožbenega zahtevka se lahko tožnik hkrati odpove navedenemu zahtevku. V vlogi za umik tožbenega zahtevka je treba navesti številko bančnega računa za vrnitev plačane sodne takse. Sodna taksa se vrne, če je tožbeni zahtevek umaknjen, še preden je izdan plačilni nalog.
V elektronskem postopku za plačilni nalog toženec ne more odgovoriti prek spleta. Prvi dokument, ki ga je treba tožencu vročiti v elektronskem postopku za plačilni nalog, je plačilni nalog. Toženec se lahko zoper njega pritoži z vložitvijo ugovora (v tradicionalni ali elektronski obliki).
V elektronskem postopku za plačilni nalog toženec ne more odgovoriti na tožbeni zahtevek. Edina oblika pritožbe zoper plačilni nalog je vložitev ugovora pri sodišču (v tradicionalni ali elektronski obliki). V takem primeru plačilni nalog izgubi veljavo in nima pravnega učinka. Elektronsko sodišče zadevo posreduje sodišču, ki je krajevno pristojno glede na kraj toženčevega stalnega prebivališča, pri čemer se zadeva obravnava v drugem postopku.
Plačilni nalog, izdan v elektronskem postopku za plačilni nalog, postane pravnomočen dva tedna po vročitvi tožencu. Pravnomočen plačilni nalog, izdan v elektronskem postopku za plačilni nalog in vnesen v sistem informacijske tehnologije, je izvršilni naslov. Sodišče razglasi plačilni nalog, izdan v elektronskem postopku za plačilni nalog, za izvršljiv z izdajo elektronske odločbe o izvršbi.
V elektronskem postopku za plačilni nalog dokumentov ni mogoče priložiti elektronsko predloženi vlogi.
V elektronskem postopku za plačilni nalog se sodna pisanja tožniku vročajo elektronsko. Tožniki ob začetku postopka z vložitvijo tožbenega zahtevka prek spletišča elektronskega sodišča pridobijo dostop do namenskega dela spletišča elektronskega sodišča, ki jim omogoča prejemanje sporočil sodišča. Sodna pisanja se tožniku vročajo prek sistema za prenos podatkov, ki podpira elektronski postopek za plačilni nalog (elektronsko vročanje sodnih pisanj). Sodna pisanja se tožencu elektronsko vročajo le, če se je toženec strinjal s to obliko vročanja sodnih pisanj.
V elektronskem postopku za plačilni nalog so sodne odločbe elektronske.
Da, le v elektronskem postopku za plačilni nalog.
Če odločba o izvršbi zajema sodno odločbo, ki se izda v elektronskem postopku za plačilni nalog, se lahko vloga za začetek izvršilnega postopka vloži elektronsko. Vložiti jo je treba prek sistema za prenos podatkov, ki podpira elektronski postopek za plačilni nalog.
Med elektronskim postopkom za plačilni nalog imajo stranke poln vpogled v spis postopka, ki se vodi v njihovi zadevi. Navedeni vpogled se zagotovi prek sistema za prenos podatkov, ki podpira navedeni postopek. Dokumente, v katere je omogočen vpogled, je mogoče tudi natisniti. To je mogoče le v elektronskem postopku za plačilni nalog, v vseh ostalih postopkih pa ne.
Avtomatizirana obdelava - Romunija
Avtomatizirana obdelava - Slovenija
Avtomatizirana obdelava - Slovaška
Sodni postopek je mogoče začeti prek spleta, ali natančneje, zahtevke in druge vloge je mogoče vložiti elektronsko, če so opremljeni s kvalificiranim elektronskim podpisom.
Elektronsko se lahko vlagajo vse vrste zahtevkov in vlog. Če se vloga v zadevi vloži elektronsko, vendar brez avtorizacije (kvalificiranega elektronskega podpisa), jo je treba naknadno v desetih dneh predložiti tudi v papirni obliki ali elektronsko s kvalificiranim elektronskim podpisom, sicer je sodišče ne upošteva. Sodišče vložnika izrecno ne pozove k naknadni predložitvi.
V nepravdnih zadevah je mogoče vloge vložiti pri katerem koli okrožnem sodišču. To mora prejem vnesti v evidenco in vlogo brez odlašanja posredovati pristojnemu sodišču. Tovrstna vložitev ima enak učinek, kot če bi bila opravljena pri pristojnem sodišču.
Posebna oblika se ne zahteva, saj se zahtevki obravnavajo glede na vsebino. Če v zahtevku manjka posamezna podrobnost, sodišče z odločbo pozove stranko, naj zahtevek popravi ali dopolni v roku, ki ne sme biti krajši od desetih dni.
Pogoji za shranjevanje in prenos podatkov so določeni v zakonu št. 543/2005 o postopkovnih in upravnih pravilih za okrožna sodišča, območna sodišča, posebno sodišče in vojaška sodišča, kakor je bil spremenjen (zák. č. 543/2005 Z. z. v znení neskorších zmien doplnení – Spravovacom a kancelárskom poriadku pre okresné súdy, krajské súdy, Špeciálny súd a vojenské súdy) (v nadaljnjem besedilu: zakon o postopkovnih in upravnih pravilih).
(a) Postopek prejema vlog prek spleta s kvalificiranim elektronskim podpisom urejata zakon št. 215/2002 o elektronskem podpisu in spremembi nekaterih zakonov, kakor je bil spremenjen z zakonom št. 679/2004 (zák. č. 215/2002 Z. z. o elektronickom podpise a o zmene a doplnení niektorých zákonov v znení zákona č. 679/2004 Z .z.), in predpis NBU št. 542/2002 o metodi in postopku uporabe elektronskih podpisov v poslovnih in upravnih razmerjih (vyhláška NBÚ č. 542/2002 z. z. o spôsobe a postupe používania elektronického podpisu v obchodnom). Tako prejeta vloga se posreduje vložišču, in to jo nadalje obravnava v skladu s členom 129 zakona o postopkovnih in upravnih pravilih. V vložišču sodišča se uporablja programska oprema za vodenje evidence vlog.
(b) Vloge, prejete brez kvalificiranega elektronskega podpisa, se takoj posredujejo vložišču, in to jih nadalje obravnava v skladu s členom 129 zakona o postopkovnih in upravnih pravilih.
Vlogo, ki se prek spleta predloži brez kvalificiranega elektronskega podpisa, je treba naknadno v desetih dneh predložiti tudi v papirni obliki ali v elektronski obliki s kvalificiranim elektronskim podpisom, sicer je sodišče ne upošteva. Če je vloga opremljena s kvalificiranim elektronskim podpisom, je ni treba dopolnjevati. Točen čas prejema vloge se označi in zapiše.
Da, sodne takse je treba plačati za izdelavo kopije zahtevka in njegovih prilog, ki so del sodnega spisa, in kopije zahtevka in njegovih prilog, ki se predložijo strankam, če je bil zahtevek vložen elektronsko in podpisan s kvalificiranim elektronskim podpisom v skladu z zakonom št. 215/2002 o elektronskem podpisu in spremembi nekaterih zakonov, kakor je bil spremenjen z zakonom št. 679/2004, in s predpisom NBU št. 542/2002 o metodi in postopku uporabe elektronskih podpisov v poslovnih in upravnih razmerjih. Taksa znaša 0,1 EUR na stran, vendar najmanj 10 EUR na vlogo, s katero se zahteva začetek postopka, in njene priloge, ter vsaj 3 EUR za vse druge vloge in njihove priloge (točka 20a Priloge k zakonu št. 71/1992 o sodnih taksah, kakor je bil spremenjen (zákon č. 71/1992 Zb. o súdnych poplatkoch v znení neskorších zmien a doplnení)).
Da, vsako vlogo je mogoče delno ali v celoti umakniti, in to ne glede na način, na katerega je bila vložena (umik zahtevka).
Toženec ima to možnost, vendar mu je ni treba uporabiti.
Postopek, ki se uporablja za elektronske vloge, je določen v zakonu št. 543/2005 o postopkovnih in upravnih pravilih za okrožna sodišča, območna sodišča, posebno sodišče in vojaška sodišča, kakor je bil spremenjen.
Dokazi so vse, iz česar je mogoče ugotoviti vsebino zadeve, dokazila pa so lahko v kateri koli obliki, iz katere je mogoče ugotoviti vsebino zadeve. Dovoljeni so v vseh vrstah postopkov. Dokumente je mogoče sodišču predložiti v skladu s pogoji iz člena 125 zakonika o civilnem postopku (Civilný sporový poriadok).
V skladu s členom 105 zakonika o civilnem postopku se pisni dokumenti lahko vročijo prek spleta. Šteje se, da je dokument s sodišča dostavljen peti dan po dnevu pošiljanja, tudi če ga naslovnik ni prebral.
Vročitev prek spleta pa je izključena v primeru vročanja sodb, drugih sodnih odločb, vabil na narok in drugih pisnih dokumentov, za katere zakon določa osebno vročitev. Sodbo je mogoče vročiti le osebno; vročitev prek spleta ni dovoljena.
Ne. Sodba se izda ob uporabi računalniške tehnologije na predlogi z vnaprej natisnjenim državnim grbom Slovaške republike in naslednjim besedilom: „Sodba v imenu Slovaške republike“. Pisno sodbo podpiše predsednik sodnega senata ali sodnik posameznik.
Pritožbo je mogoče vložiti prek spleta. Če se pritožba vloži v elektronski obliki, vendar brez kvalificiranega elektronskega podpisa, jo je treba naknadno v desetih dneh predložiti tudi v papirni obliki ali v elektronski obliki s kvalificiranim elektronskim podpisom. Če pritožnik tega ne stori, se vloga ne upošteva. Odločitve o pritožbi ni mogoče izdati prek spleta, ampak samo v papirni obliki.
Vloga za izvršbo odločbe se lahko vloži prek spleta. Če je vložena elektronsko, vendar brez kvalificiranega elektronskega podpisa, jo je treba naknadno v desetih dneh predložiti tudi v papirni obliki ali v elektronski obliki s kvalificiranim elektronskim podpisom. Če stranka tega ne stori, se vloga ne upošteva.
Stranke in njihovi pravni zastopniki lahko vpogledajo v sodni spis le osebno in le v navzočnosti člana osebja sodišča.
Spletišče ministrstva Slovaške republike za pravosodje (Ministerstvo spravodlivosti Slovenskej republiky) omogoča iskanje v podatkovni zbirki sodnih odločb. Iskanje in vpogled v sodne odločbe sta omogočena vsakomur, in sicer glede na datum izdaje, sodišče, ki jo je izdalo, številko spisa, vrsto odločbe, vsebino odločbe, področje pravnega urejanja, uporabljene zakonske določbe ter ime in priimek sodnika ali sodnega uradnika, ki je odločbo izdal, iskanje pa je mogoče tudi glede na besede, uporabljene v odločbi (tako imenovano iskanje po celotnem besedilu).
Avtomatizirana obdelava - Finska
Avtomatizirana obdelava je na voljo za predložitev vlog za začetek postopka v primeru nespornih zahtevkov, za vloge za pravno pomoč (ter za vloge za imenovanje pravnega zastopnika ali odvetnika, ki opravlja dejavnost brezplačne pravne pomoči, in za odvetnike, ki zahtevajo povračilo taks in stroškov iz državnih sredstev) ter za predloge za izvršbo (v primeru predlogov na podlagi zasebnega prava za izvršbo dolgov na podlagi odločbe ali sodbe okrožnega sodišča (käräjäoikeus)).
Na Finskem ni postopkov, ki bi bili na voljo izključno prek spleta.
Portal je vedno na voljo.
Za družbe in organizacije, ki pogosto vlagajo vloge za začetek postopka, je na voljo predloga XML. Za državljane in podjetja je na voljo poseben elektronski spletni obrazec.
Portal avtomatizirane obdelave finskih sodišč je zavarovan s protokolom za šifriran prenos datotek HTTPS. Podatki, ki jih pošljejo sodišča, se hranijo na varnem strežniku, s katerega lahko zadevne stranke prenesejo svoje dokumente.
Uporabniki se morajo prijaviti, če želijo prenesti datoteke z varnega strežnika.
Za elektronske postopke se zaračunavajo enake takse kot za neelektronske postopke. Okrožna sodišča zaračunajo takse vložnikom zahtevkov in tožnikom ob koncu vsakega postopka. Višina takse je odvisna od vrste zadeve in zapletenosti postopka.
Za elektronske postopke se uporabljajo ista načela kot za zahtevke, vložene po običajni, neelektronski poti.
Toženci lahko odgovorijo prek spleta, vendar uporaba spleta ni obvezna.
V civilnih zadevah ni razlik med elektronskimi in neelektronskimi postopki.
Da. Vloge za začetek postopka, odgovori na tožbo in drugi dokumenti se lahko sodiščem pošljejo tudi po elektronski pošti.
Dokumenti, pri katerih ni potrebno potrdilo o prejemu (kot so odgovori na tožbo, pozivi na predhodno in glavno obravnavo in povzetki sodišč), se lahko zadevnim strankam pošljejo po elektronski pošti.
Sodne odločbe se lahko zadevnim strankam na zahtevo pošljejo elektronsko. Prejemnik ali njegov zastopnik se mora prijaviti, če želi prenesti sodne odločbe s spletnega portala.
Pritožb trenutno ni mogoče vlagati elektronsko.
Predlogi za izvršbo sodno ugotovljenih dolgov se lahko vložijo elektronsko. Avtomatizirana obdelava je na voljo za predloge na podlagi zasebnega prava za izvršbo dolgov na podlagi odločbe ali sodbe okrožnega sodišča.
Da. Tožniki lahko spremljajo potek svoje zadeve s prijavo na spletni portal, če se je postopek začel prek spleta.
Zadnja posodobitev: 14/03/2018
Avtomatizirana obdelava - Švedska
Na Švedskem je treba tožbo v primeru spora vložiti pisno, pri čemer jo mora tožnik ali njegov zastopnik lastnoročno podpisati. Ker se zahteva lastnoročni podpis, tožbe ni mogoče vložiti v elektronski obliki.
Enako velja za predloge za izdajo plačilnega naloga, ki se vložijo pri švedskem izvršilnem organu. Vendar ima švedski izvršilni organ v primeru plačilnega naloga možnost, da osebam, ki vložijo veliko predlogov za izdajo plačilnega naloga, prizna izjemo.
Kot je razvidno iz odgovora na prvo vprašanje, je to samo izjemoma mogoče v okviru skrajšanega postopka.
Spletna storitev za začetek postopka ni na voljo.
Spletna storitev za začetek postopka ni na voljo. Kot pa je razvidno iz odgovora na dvanajsto vprašanje, je odgovor na tožbo in druge procesne akte praviloma mogoče vložiti prek spleta, če jih ni treba lastnoročno podpisati.
Dokumenti, ki jih ni treba lastnoročno podpisati, se lahko predložijo v elektronski obliki. To pomeni, da se načeloma lahko v elektronski obliki predloži vsa dokumentacija, razen tožbe. Lahko pa sodišče v posamezni zadevi odloči, da mora pošiljatelj verodostojnost nepodpisanega izvirnika dokumenta, ki je bil predložen v elektronski obliki, potrditi s predložitvijo podpisanega izvirnika.
Nobenih ovir ni, da organ dokumenta ne bi poslal v elektronski obliki in da se prejem dokumenta ne bi potrdil z elektronskim sporočilom, če je to na primer nujno na podlagi veljavnih določb o varstvu osebnih podatkov itd.
Sodba se pošlje po pošti, razen če stranka zahteva drugače. Kadar je to primerno, na primer glede na veljavne določbe o varstvu osebnih podatkov, se lahko dokumenti pošljejo tudi po telefaksu ali elektronski pošti ali se kako drugače dajo na voljo v elektronski obliki.
Pritožba se lahko vloži po elektronski pošti. Sodišče lahko po potrebi zahteva, da pošiljatelj verodostojnost take pritožbe potrdi s predložitvijo podpisanega izvirnika dokumenta.
V zvezi s sodnimi pozivi glej odgovor na trinajsto vprašanje.
Upravičenec ali njegov zastopnik lahko predlog za izvršbo vloži ustno ali pisno. Če se predlog vloži ustno, se mora vložnik (predlagatelj izvršbe) obrniti na švedski izvršilni organ. Pisni predlog mora podpisati vložnik ali njegov zastopnik. Švedski izvršilni organ pa lahko stranki, ki vlaga veliko predlogov, dovoli vložitev v elektronski obliki.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 

Sodišče 

Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 Sodišče